62021TJ0249_INF
A Törvényszék (ötödik tanács) 2023. május 3‑i ítélete –SN kontra Parlament
(T‑249/21. sz. ügy) (
1
)
„Intézményi jog – A Parlament képviselőinek költségeiről és juttatásairól szóló szabályzat – Parlamenti asszisztensi támogatás – A jogalap nélkül kifizetett összegek behajtása – Indokolási kötelezettség – A képviselők függetlensége – Mérlegelési hiba”
1.
Európai Parlament – A parlamenti képviselőket megillető költségtérítésekre és juttatásokra vonatkozó szabályzat – Parlamenti asszisztensi támogatás – A parlamenti asszisztensi költségek felhasználásának ellenőrzése – Bizonyítási teher
(A Parlament Hivatalának az európai parlamenti képviselők statútumának alkalmazási szabályaira vonatkozó határozata, 33. cikk, (1) és (2) bekezdés, és 68. cikk)
(lásd: 28–30., 36., 37., 95. pont)
2.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése
(A Bíróság alapokmánya, 21. cikk, első bekezdés, és 53. cikk, első bekezdés; a Törvényszék eljárási szabályzata, 76. cikk, d) pont)
(lásd: 42. pont)
3.
Európai Parlament – Tagok – Függetlenség – Terjedelem
(EUSZ 2. cikk, és EUSZ 10. cikk, (1) és (2) bekezdés)
(lásd: 48., 49. pont)
4.
Európai Parlament – Tagok – Költségek és juttatások – A jogalap nélkül kifizetett összegek behajtása – A Parlament főtitkárának határozata – Az érintett képviselő függetlenségének sérelme – Hiány
(A Parlament Hivatalának az európai parlamenti képviselők statútumának alkalmazási szabályaira vonatkozó határozata, 68. cikk)
(lásd: 52., 53., 55. pont)
5.
Intézmények jogi aktusai – Indokolás – Kötelezettség – Terjedelem – Parlamenti asszisztensi támogatás címén jogalap nélkül kifizetett összeg visszatérítését előíró parlamenti határozat
(EUMSZ 296. cikk, második bekezdés)
(lásd: 66., 67. pont)
Rendelkező rész
1)
A Törvényszék az Európai Parlament főtitkára által 2020. december 21‑én hozott, a parlamenti asszisztensi támogatás címén jogalap nélkül kifizetett 196199,84 euró összeg SN‑től való behajtásáról szóló határozatot, valamint az ahhoz kapcsolódó 2021. január 15‑i terhelési értesítést megsemmisíti annyiban, amennyiben azok a 2016. május, július és november, 2017. június, valamint 2018. március, április és november hónapokra kifizetett összegekre vonatkoznak.
2)
A Törvényszék a keresetet az ezt meghaladó részében elutasítja.
3)
SN és a Parlament maga viseli saját költségeit, ideértve az ideiglenes intézkedés iránti eljárás költségeit is.
(
1
)	HL C 278., 2021.7.12.